ই-আদালত প্ৰকল্প হৈছে এনে এক প্ৰকল্প যাৰ জৰিয়তে দেশৰ আদালত সমূহত তথ্য আৰু যোগাযোগ প্ৰযুক্তি (আই.চি.টি.)ৰ সংযোজন ঘটাই ন্যায় প্ৰদান ব্যৱস্থাটোক সূলভ তথা কম-খৰচী কৰি তুলিব পৰা যাব। আদালতসমূহক আই.চি.টি. কাৰ্যক্ষম কৰি তোলাৰ জৰিয়তে দেশৰ ন্যায় ব্যৱস্থাৰ পৰিৱৰ্তন সাধন কৰাৰ উদ্দেশ্যে ভাৰতবৰ্ষৰ উচ্চতম ন্যায়ালয়ৰ ই-কমিটিয়ে দাখিল কৰা "ভাৰতীয় ন্যায় ব্যৱস্থাত তথ্য আৰু যোগাযোগ প্ৰযুক্তি (আই.চি.টি.)ৰ প্ৰয়োগৰ বাবে ৰাষ্ট্ৰীয় নীতি আৰু কাৰ্যপ্ৰণালী-২০০৫"ৰ আধাৰত এই প্ৰকল্প হাতত লোৱা হৈছিল। এই ই-আদালত প্ৰকল্পৰ উদ্দেশ্য হৈছে আইনী প্ৰক্ৰিয়াসমূহ সহজ তথা ব্যৱহাৰকাৰীৰ অনুকূল কৰি তোলা। ইয়াৰ দ্বাৰা অধিবক্তা, অভিযোগকাৰী আৰু নাগৰিকসকলে বিভিন্ন ই-সেৱাসমূহ, যেনে- অনলাইন মাধ্যমত বিবাদ স্থিতি আৰু সবিশেষ, বিবাদ-সূচী, ৰায়, আদেশ আদি লাভ কৰিব পাৰে। অধিবক্তা আৰু মোকৰ্দমাকাৰীসকলে ই-দাখিলৰ জৰিয়তে বৈদ্যুতিন মাধ্যমত গোচৰ পঞ্জীয়ন কৰিব পাৰে, আৰু অনলাইন মাধ্যমত আদালতৰ মাচুল অথবা জৰিমনা পৰিশোধ কৰাৰ লগতে ভাৰ্চুৱেল ক'ৰ্টৰ অনলাইন সেৱাসমূহতো লাভ কৰিব পাৰে। এছ. এম. এছ. আৰু ই-মেইল সেৱাৰ দ্বাৰাও গোচৰ সম্বন্ধীয় তথ্যসমূহ লাভ কৰিব পাৰি। ই-আদালত সেৱাৰ প্ৰধান সুবিধাসমূহ হৈছে ন্যায় প্ৰদান ব্যৱস্থাক দ্ৰুত, সহজলভ্য আৰু স্বচ্ছ কৰি তোলা। এই ব্যৱস্থাই সমাজৰ সকলো স্তৰৰ নাগৰিকৰ বাবে সহজ ন্যায় প্ৰাপ্তি সুনিশ্চিত কৰিছে।
ফলপ্ৰসূ আৰু সময়বদ্ধ নাগৰিক-কেন্দ্ৰিক সেৱা প্ৰদান কৰা।
আদালতত সিদ্ধান্ত সমৰ্থন কৰা ব্যৱস্থাৰ বিকাশ সাধন কৰা, প্ৰতিষ্ঠা কৰা আৰু ৰূপায়ন কৰা।
ইয়াৰ অংশীদাৰসকলে সহজে তথ্য লাভ কৰাৰ উদ্দেশ্যে প্ৰক্ৰিয়াটোক স্বয়ংচালিত কৰা।
ন্যায় প্ৰদান ব্যৱস্থাক সহজলভ্য, কম খৰচী, বিশ্বাসযোগ্য আৰু স্বচ্ছ কৰি গুণগত আৰু পৰিমাণগতভাৱে ন্যায়িক কাৰ্যক্ষমতা বৃদ্ধি কৰা।
গুৱাহাটী উচ্চ ন্যায়ালয়েও ইয়াৰ অংশীদাৰসকলৰ সুবিধাৰ্থে বিভিন্ন ই-আদালত সেৱাৰ ব্যৱস্থা কৰিছে।
Your browser does not support the audio element.
গোচৰ স্থিতি, পৰৱৰ্তী শুনানিৰ তাৰিখ আৰু অন্যান্য সবিশেষৰ অনুসন্ধান পৰিচালনা কৰে।
গোচৰ স্থিতিৰ বাবে ইয়াত ক্লিক কৰক (উচ্চ ন্যায়ালয়)
গোচৰ স্থিতিৰ বাবে ইয়াত ক্লিক কৰক (জিলা আদালত)
ই-মেইল, হুৱাট্ছএপ অথবা উপলব্ধ আন যিকোনো মাধ্যমযোগে ন্যায়িক নিৰ্দেশ/ ৰায়সমূহৰ ছফ্ট কপি প্ৰদান কৰে।
নিৰ্দেশ/ ৰায়সমূহৰ বাবে ইয়াত ক্লিক কৰক (উচ্চ ন্যায়ালয়)
নিৰ্দেশ/ ৰায়সমূহৰ বাবে ইয়াত ক্লিক কৰক (জিলা আদালত)
ই-দাখিল এপ্লিকেশ্যনে বৈদ্যুতিন মাধ্যমৰ দ্বাৰা আইনী নথিসমূহ দাখিল কৰাৰ সুবিধা প্ৰদান কৰিছে।
অমীমাংসিত গোচৰসমূহৰ চিনাক্তকৰণ, পৰিচালন তথা হ্ৰাস কৰাৰ ক্ষেত্ৰত এন. জে. ডি. জি.য়ে এক নিয়ন্ত্ৰণকাৰী আহিলা হিচাপে কাৰ্য সম্পাদন কৰে।
এন.জে.ডি.জি.ৰ বাবে ইয়াত ক্লিক কৰক (উচ্চ ন্যায়ালয়)
এন.জে.ডি.জি.ৰ বাবে ইয়াত ক্লিক কৰক (জিলা আদালত)
ই-পে' হৈছে চেক্ অথবা নগদবিহীনভাৱে বৈদ্যুতিন মাধ্যমত আদালতৰ মাচুল পৰিশোধৰ এক ব্যৱস্থা।
ব্যৱহাৰ বিধিৰ বাবে ইয়াত ক্লিক কৰক।
২২-০৭-২০১৭ তাৰিখে আৰম্ভ কৰা ই-আদালত সেৱা মোবাইল এপ্ হৈছে এক কাৰ্যকৰী আদালতৰ তথ্য আহৰণ কৰা আহিলা।
ই-আদালত সেৱা এপৰ বাবে ইয়াত ক্লিক কৰক।
আমাৰ অৱস্থানঃ
cpc-asm[at]aij[dot]gov[dot]in ,
গুৱাহাটী উচ্চ ন্যায়ালয়,
এম. জি. পথ,
লতাশিল, উজান বজাৰ,
২২-০৭-২০১৭ তাৰিখে আৰম্ভ কৰা ই-আদালত সেৱা মোবাইল এপ্ হৈছে এক কাৰ্যকৰী আদালতৰ তথ্য আহৰণ কৰা আহিলা। এই এপৰ দ্বাৰা দেশৰ নিম্ন আদালতসমূহ আৰু বহুকেইখন উচ্চ ন্যায়ালয়ত ৰুজু হোৱা গোচৰ সম্বন্ধীয় তথ্য আহৰণ কৰিব পাৰি। গুগুল্ প্লে' ষ্টোৰ আৰু এপল্ এপ্ ষ্টোৰত এই এপ্ উপলব্ধ। এই মোবাইল এপৰ জৰিয়তে বিবাদ-স্থিতি, বিবাদ-সূচী, ন্যায়ালয়ৰ নিৰ্দেশসমূহ লাভ কৰিব পাৰি আৰু এই সুবিধাসমূহ ২৪×৭ সময়তেই উপলব্ধ। ন্যায় প্ৰদান ব্যৱস্থাৰ লগতে অধিবক্তা, অভিযোগকাৰী, আৰক্ষী, চৰকাৰী সংস্থা আৰু অংশীদাৰসকলৰ বাবে ই তথ্যৰ ভাণ্ডাৰ হিচাপে সেৱা আগবঢ়ায়। ই চি.এন.আৰ., পক্ষৰ নাম, অধিবক্তাৰ নাম, এফ.আই.আৰ. নং, মোকৰ্দমাৰ প্ৰকাৰ অথবা সংশ্লিষ্ট আইন আদি বিভিন্ন স্থিতিমাপকৰ জৰিয়তে ন্যায়ালয় ব্যৱস্থাত অমীমাংসিত অৱস্থাত থকা গোচৰসমূহৰ লগত জড়িত তথ্য পুনঃপ্ৰাপ্তিৰ ব্যৱস্থা কৰিছে। এই ই-আদালত মোবাইল এপ্লিকেশ্যনে দেশৰ বৈপ্লৱিক ন্যায়ালয় তথ্য আহৰণৰ উপায় হিচাপে 'ডিজিটেল ইণ্ডিয়া বঁটা'লাভ কৰিছে। জিলা আৰু তালুকা আদালতসমূহৰ সম্পৰ্কে ৰাষ্ট্ৰীয় ন্যায়িক তথ্য বিন্যাস (এন.জে.ডি.জি.)ত উপলব্ধ তথ্যসমূহ এই মোবাইল এপৰ জৰিয়তে লাভ কৰিব পাৰি।
এই এপত সন্নিৱিষ্ট ক্যু.আৰ. কোড সুবিধাৰ দ্বাৰা এজন ব্যৱহাৰকাৰীয়ে কেৱল ক্যু.আৰ. কোড স্কেন কৰি মোবাইলৰ জৰিয়তে মোকৰ্দমাৰ সবিশেষ লাভ কৰিব পাৰে। 'হিষ্ট্ৰী অৱ দ্য কেছ'সুবিধাৰ দ্বাৰা এজন ব্যৱহাৰকাৰীয়ে কোনো এক নিৰ্দিষ্ট মোকৰ্দমাৰ লগত জড়িত প্ৰথম শুনানিৰ পৰা বৰ্তমানৰ স্থিতিলৈকে সকলো ঘটনা প্ৰত্যক্ষ কৰিব পাৰে। মোকৰ্দমাসমূহত জাৰি হোৱা নিৰ্দেশ আৰু ৰায়সমূহ চাবৰ বাবে এই এপত লিংক প্ৰদান কৰা হৈছে। 'দিনাংক মোকৰ্দমা সূচী' সুবিধাই অধিবক্তাসকলৰ বাবে বিবাদ-সূচী প্ৰস্তুতৰ সুবিধা প্ৰদান কৰিছে।
ভাৰ্চুৱেল ক'ৰ্ট হৈছে ন্যায় প্ৰদান ব্যৱস্থাৰ এনে এক ধাৰণা য'ত অধিবক্তা অথবা মোকৰ্দমাকাৰীসকল শাৰীৰিকভাৱে উপস্থিত থকাৰ প্ৰয়োজন নাই যদিও এই মাধ্যমতো আদালত কক্ষৰ অনুৰূপভাৱে ন্যায় প্ৰদান কৰা হয়। ই হৈছে এনে এক ধাৰণা, যাৰ লক্ষ্য হৈছে আদালত চৌহদত মোকৰ্দমাকাৰী অথবা অধিবক্তাৰ উপস্থিতি পৰিহাৰ কৰি এক ভাৰ্চুৱেল মঞ্চত মোকৰ্দমাসমূহ মীমাংসা কৰা। গৌণ বিবাদসমূহ নিষ্পত্তিৰ ক্ষেত্ৰত মোকৰ্দমাকাৰীসকলক কাৰ্যকৰী উপায় প্ৰদানৰ উদ্দেশ্যে এই ধাৰণাৰ উৎপত্তি হয়। এই ব্যৱস্থাই জনবল আৰু নথি-পত্ৰ সম্বন্ধীয় ব্যয় হ্ৰাস কৰিছে বাবে এই প্ৰক্ৰিয়াটো যথেষ্ট কমখৰচীয এই ব্যৱস্থাত মোকৰ্দমাকাৰী অথবা ন্যায়াধীশ কোনো এজনেই শাৰীৰিকভাৱে আদালতত উপস্থিত থকাৰ প্ৰয়োজন নাই, কাৰণ কেৱল বৈদ্যুতিন মাধ্যমতহে তেওঁলোকৰ যোগাযোগ হ'ব আৰু পৰৱৰ্তী সময়ত জৰিমনা অথবা ক্ষতিপূৰণ পৰিশোধো অনলাইন মাধ্যমতে হ'ব। ভাৰ্চুৱেল ক'ৰ্ট হৈছে গতানুগতিক আদালতসমূহৰ এক বিকশিত ৰূপ আৰু ই নাগৰিকৰ অধিক অনুকূল হোৱাৰ লগতে এক বৃহৎ পৰিসৰত ন্যায় প্ৰদান সেৱা আগবঢ়ায়। বৰ্তমান সময়ত যান-বাহন আইনৰ অধীনৰ অপৰাধ (ট্ৰেফিক চালান কেছেছ্) সমূহ ভাৰ্চুৱেল ক'ৰ্টত বিচাৰ কৰা হয়।
ভাৰতবৰ্ষৰ উচ্চতম ন্যায়ালয়ৰ ই-কমিটিয়ে হাতত লোৱা ন্যায়ালয় সম্পৰ্কীয় প্ৰকল্পসমূহৰ অধীনত দেশৰ জিলা আদালত আৰু উচ্চ ন্যায়ালয়সমূহত ই-সেৱা কেন্দ্ৰ স্থাপন কৰা হৈছে আৰু সমাজৰ সকলো স্তৰৰ ব্যক্তিক ন্যায় প্ৰদান কৰা ইয়াৰ প্ৰধান উদ্দেশ্য। ই-সেৱা কেন্দ্ৰসমূহে মোকৰ্দমাকাৰীসকলৰ আদালত সম্বন্ধীয় সকলো ধৰণৰ প্ৰশ্নৰ সমাধান কেন্দ্ৰ হিচাপে সেৱা আগবঢ়ায়। ই গোচৰৰ পক্ষদ্বয়ে লাভ কৰিব পৰাকৈ গোচৰৰ স্থিতি, গোচৰৰ ৰায়ৰ প্ৰতিলিপি আৰু আদেশসমূহ উপলব্ধ কৰে। এই কেন্দ্ৰসমূহে গোচৰৰ ই-দাখিলৰ ক্ষেত্ৰতো সহযোগ কৰে।
গোচৰৰ স্থিতি, পৰৱৰ্তী শুনানিৰ তাৰিখ আৰু সবিশেষ অনুসন্ধান কৰা।
প্ৰত্যায়িত প্ৰতিলিপিৰ বাবে অনলাইন আবেদন উপলব্ধ কৰা।
আবেদন পত্ৰসমূহৰ মূদ্ৰিত সংস্কৰণসমূহৰ স্কেনিঙৰ পৰা আৰম্ভ কৰি আবেদন পত্ৰৰ ই-দাখিল সম্পন্ন কৰা, ই-স্বাক্ষৰ সংলগ্ন কৰা, সেইসমূহ চি.আই.এছ.ৰ সৈতে আপলোড কৰা আৰু দাখিল নম্বৰ সৃষ্টি কৰা।
অনলাইন ই-ষ্টাম্প পেপাৰ ক্ৰয় কৰা অথবা ই-পৰিশোধ কৰা কাৰ্যত সহায় কৰা।
এণ্ড্ৰইড আৰু আই.অ', এছ.ৰ বাবে মোবাইল এপৰ বিষয়ে প্ৰচাৰ কৰা আৰু ডাউনলোড কৰাত সহায় কৰা।
ছুটীত থকা ন্যায়াধীশসকলৰ বিষয়ে কৰা অনুসন্ধান পৰিচালনা কৰা।
জিলা আইন সেৱা প্ৰাধিকাৰী, উচ্চ ন্যায়ালয় আইন সেৱা সমিতি আৰু উচ্চতম ন্যায়ালয় আইন সেৱা সমিতিৰ পৰা কেনেকৈ বিনামূলীয়া আইন সেৱা লাভ কৰিব পাৰি সেই বিষয়ে জনসাধাৰণক পথ নিৰ্দেশনা দিয়া।
ভাৰ্চুৱেল ক'ৰ্টসমূহত ট্ৰেফিক চালানৰ লগতে অনলাইন জমা হোৱা ট্ৰেফিক চালানসমূহ আৰু অন্যান্য গৌণ গোচৰসমূহ নিষ্পত্তিৰ ব্যৱস্থা কৰা।
আদালতৰ শুনানিৰ বাবে হোৱা ভিডিঅ' কনফাৰেন্সিঙৰ আয়োজন কৰা আৰু আয়োজন কৰা প্ৰক্ৰিয়াসমূহ বিশ্লেষণ কৰা।
ন্যায়িক নিৰ্দেশনা বা ৰায়সমূহৰ ছফ্ট কপি ই-মেইল, হোৱাটছএপ্ বা উপলব্ধ আন মাধ্যমযোগে প্ৰদান কৰা।
ই-আদালত সেৱাসমূহৰ মোবাইল এপ্ (অসমীয়া)
দৃষ্টিশক্তিৰ অসুবিধা থকা আমাৰ ব্যৱহাৰকাৰীয়ে স্ক্ৰীণ ৰীডাৰৰ দৰে সহায়কাৰী প্ৰযুক্তি ব্যৱহাৰ কৰি ছাইটটোত প্ৰৱেশ কৰিব পাৰে।
গুৱাহাটী উচ্চ ন্যায়ালয় ই-আদালত বিভগে এই ৱেবছাইটৰ বিষয়বস্তু পৰিচালনা কৰে।
ৱেবছাইটৰ বিষয়বস্তুৰ শুদ্ধতা আৰু গ্ৰহণযোগ্যতাৰ নিশ্চয়তা প্ৰদান কৰিবলৈ সকলো ধৰণৰ যত্ন কৰা হৈছে যদিও, ইয়াক, আইনৰ বিধান হিচাপে গণ্য কৰিব নালাগে বা আইনী উদ্দেশ্যত ব্যৱহাৰ কৰিব নালাগে। এই প'ৰ্টেলত ব্যৱহাৰ সংক্ৰান্তত হোৱা কোনোধৰণৰ ক্ষয়ক্ষতি বা লোকচান পৰোক্ষ বা আনুষংগিক ক্ষতি, খৰচ আদিৰ বাবে গুৱাহাটী উচ্চ ন্যায়ালয় ই-আদালত বিভাগ কোনোপধ্যে দায়ী নহ'ব।
এই প'ৰ্টেলত বেলেগ ৱেবছাইটৰ লিংক/ সংযোগ কেৱল ৰাইজৰ/ ৰাজহুৱা সুবিধাৰ বাবে দিয়া হৈছে। সকলো সময়তে সংযোগী পৃষ্ঠাসমূহৰ উপলব্ধতাৰ নিশ্চয়তা আমি দিব নোৱাৰো।
ব্যৱহৃত মাধ্যম, প্ৰযুক্তি অথবা সামৰ্থ্য নিৰ্বিশেষে সকলো ব্যৱহাৰকাৰীৰ বাবে এই ছাইটটো যাতে সুগম হয় সেয়া সুনিশ্চিত কৰাৰ ক্ষেত্ৰত আমি বদ্ধপৰিকৰ। ব্যৱহাৰকাৰীসকলক সৰ্বাধিক সুগমতা আৰু ব্যৱহাৰ্যতা প্ৰদান কৰাৰ লক্ষ্যৰে ইয়াক প্ৰস্তুত কৰি তোলা হৈছে।
এই ৱেবছাইটৰ সকলো তথ্য বিকলাংগ ব্যক্তিসকলৰ বাবে সহজলভ্য হোৱাটো নিশ্চিত কৰিবলৈ সকলো প্ৰচেষ্টা চলোৱা হৈছে। উদাহৰণস্বৰূপে, দৃষ্টিশক্তিৰ সমস্যা থকা এজন ব্যৱহাৰকাৰীয়ে স্ক্ৰীণ ৰীডাৰৰ দৰে সহায়কাৰী প্ৰযুক্তি ব্যৱহাৰ কৰি এই ৱেবছাইটোত প্ৰৱেশ কৰিব পাৰে। ন্যূনতম দৃষ্টিশক্তি থকা ব্যৱহাৰকাৰীয়ে উচ্চ বৈপৰীত্য আৰু আখৰৰ আকাৰ বৃদ্ধি কৰাৰ দৰে বিকল্পৰ ব্যৱহাৰ কৰিব পাৰে। এই ৱেবছাইটটোৱে বিশ্বব্যাপী ৱেব সংস্থা অৰ্থাৎ ৱৰ্ল্ড ৱাইড ৱেব কনচৰটিয়াম (ডব্লিউ.থ্ৰী.চি.)ৰ দ্বাৰা নিৰ্ধাৰিত কৰা ৱেব বিষয়বস্তু অভিগম্যতা নিৰ্দেশনাৱলীসমূহ ৱেৱ কনটেণ্ট এক্সেছিবিলিটি গাইডলাইন্ছ (ডব্লিউ.চি.এ.জি.) ২.০ৰ এ.এ. পৰ্যায়ত লাভ কৰিছে।
যদি এই ছাইটৰ অভিগম্যতা সম্পৰ্কে আপোনাৰ কিবা সমস্যা বা পৰামৰ্শ আছে, অনুগ্ৰহ কৰি আমালৈ মতামত প্ৰেৰণ কৰক।
আপোনাক ব্যক্তিগতভাৱে চিনাক্ত কৰিবলৈ এই ৱেবছাইটে স্বয়ংক্ৰিয়ভাৱে নিৰ্দিষ্ট ব্যক্তিগত তথ্য (যেনে- নাম, ফোন নং, ই-মেইল আই.ডি. আদি) সংগ্ৰহ নকৰে।
যদি এই ৱেবছাইটে আপোনাৰ পৰা ব্যক্তিগত তথ্য বিচাৰে, তেন্তে উক্ত তথ্য সংগ্ৰহৰ উদ্দেশ্যে আপোনাক জনোৱা হ'ব। উদাহৰণস্বৰূপে, আপোনাৰ ব্যক্তিগত তথ্যৰ সুৰক্ষাৰ বাবে আপোনাৰ প্ৰতিক্ৰিয়া আৰু পৰ্য্যাপ্ত সুৰক্ষামূলক ব্যৱস্থা লোৱা হ'ব।
অত্ৰ ৱেবছাইটত স্বেচ্ছামূলকভাৱে দিয়া ব্যক্তিগতভাৱে চিনাক্তকৰণ কৰিব পৰা তথ্য আমি তৃতীয় পক্ষক (চৰকাৰী/ বেচৰকাৰী) বিক্ৰী নকৰো বা যোগান নধৰো। এই ৱেবছাইটত দিয়া তথ্য হেৰোৱা, অপব্যৱহাৰ, অনধিকাৰ আহৰণ, প্ৰকাশ, পৰিৱৰ্তন বা ধ্বংস আদিৰ পৰা সুৰক্ষিত।
ব্যৱহাৰকাৰী সম্পৰ্কে আমি কিছুমান তথ্য সংগ্ৰহ কৰো, যেনে- ইণ্টাৰনেট প্ৰটকল (আই.পি.) ঠিকনা, ডোমেইন নাম, ব্ৰাউজাৰৰ ধৰণ, অপাৰেটিঙৰ ধৰণ, পৰিদৰ্শনৰ তাৰিখ আৰু সময় আৰু পৰিদৰ্শিত পৃষ্ঠা। যেতিয়ালৈকে এই ৱেবছাইটৰ ক্ষতি কৰাৰ চেষ্টা দৃষ্টিগোচৰ নহয়, তেতিয়ালৈকে আমি এই ঠিকনাসমূহক আমাৰ ৱেবছাইট পৰিদৰ্শন কৰা ব্যক্তিৰ পৰিচয়ৰ লগত সংযুক্ত নকৰো।
এই ৱেবছাইটত বহুত ঠাইত অইন ৱেবছাইট/ প'ৰ্টেল লৈ সংযুক্ত/ লিংক দেখা পাব। এই লিংকসমূহ আপোনাৰ সুবিধাৰ বাবে দিয়া হৈছে। এই লিংকসমূহ সকলো সময়তে চলি থাকিব বুলি আমি নিশ্চয়তা প্ৰদান কৰিব নোৱাৰো আৰু এই সংযুক্ত পৃষ্ঠাসমূহৰ উপলব্ধতাৰ ওপৰত আমাৰ কোনো নিয়ন্ত্ৰণ নাই।
